JY LEES NOU 2020 Kaapse konferensie oor herlewingslandbou
Landbouweekblad – met die samewerking van die Soil Health Support Centre, Soil Health Solutions en Nemlab – bring internasionale sprekers, kenners en suksesvolle Suid-Afrikaanse boere byeen vir ’n vierde Kaapse konferensie oor herlewingslandbou en grondgesondheid, om só hoop te bring vir honderde boere wat in ’n onverbiddelike kosteknyptang vasgevang is.
Dr. Jonathan Lundgren, ’n entomoloog en landbou-ekoloog, word beskou as een van Amerika se voorste landbouwetenskaplikes. Hy het in 2011 ’n eerbewys ontvang van oudpres. Barack Obama. Hy het 11 jaar lank as ’n landbouwetenskaplike vir Amerika se landbounavorsingdienste gewerk voordat hy die Blue Dasher Farm- navorsings-en-opleidingsinstituut gestig het. Sy navorsing is toegespits op die vestiging en behoud van gesonde biologiese gemeenskappe binne landboustelsels deur versteuring te verminder en diversiteit binne veral saaigebiede uit te bou. Hy gaan praat oor biodiversiteit en hoe dit plase kan laat herleef.
Datum en plek: Dinsdag 24 Maart 2020, Lord Charles-hotel, Somerset-Wes.
Uitstallings van diens- en produkverskaffers kan besigtig word.
Borge: Elim Fertilizer, Agricol, Atlantic Fertilizer en Rovic Leers.
Koste: R990 per persoon. Bespreek teen 5 Februarie en betaal R890!
BTW, middagete en verversings is ingesluit.
Besprekings: Koop kaartjies aanlyn.
Geen kaartjies is by die deur te koop nie.